JohanHeinsen/ENO huggingface dataset:
Lolland-Falsters Stifts-Tidende, 1828-05-09
Den 2den d. M. døde Michael Frederik Liebenberg, kongelig Confessionarius og Hofpræst, samt Ordensbiskoppens Vicarius, Commandeur af Dannebroge, og Dannebrogsmand. Han var født i Kjøbenhavn den 2den April 1767, hvor hans Fader var Bundtmager. 1777 fandt han, som et forældreløst, fattigt Barn, en faderlig Velgjører i Brygger Hostved, een af Stadens 32 Mænd, denne lod ham ved privat Underviisning forberede til Universitetet. 1783 blev han Student, 1794 Præst ved Kjøbenhavns Tugt- og Forbedringshuus, 1797 tillige Overlærer ved Kjøbenhavns Cathedralskole, 1799 Præst ved Frederiksberg og Hvid øvre Menigheder, 1808 Ordensbiskoppens Vicarius samt Ridder af Dannebroge, 1810 fratraadte han Frederiksbergs Sognekald og blev Hofpræst, 1817 kongelig Confessionarius. J hans yngre Dage sysselsatte han sig med poetiske Arbeider, som findes omspredte i periodiske Skrivter og Poessamlinger. J den evangelisk christelige Psalmebog findes adskillige Psalmer af ham. Blandt hans prosaiske Arbeider er uden Tvivl den retskafne Familie, trykt 1795, og belønnet af Selskabet for de skjønne Videnskabers Befordring, nok det fortrinligste. Som Prædikant blev han baade hørt og læst med meget bifald. Han var Medlem af Selskabet for de skjønne Videnskaber. Hans Skrivter findes opregnede hos Nyrup.
Lolland-Falsters Stifts-Tidende, 1828-05-09
Stormen, som blæste Mandagen den 21de April og den paafølgende Nat, har foraarsaget megen Skade; til de meget sørgelige Tilfælde kan man henregne Forliset med Skonnerten Mercurius, som eiedes og blev ført af Skipper Johan Peter Hansen af Kjøbenhavn, der ved denne sørgelige Begivenhed tilsatte Livet i sit Alders 38te Aar og efter at have været givt i 4 Uger. Af Skipperens Broder, Styrmand Lars Hansen, som var med benævnte Skib, da det forliste, har man erfaret følgende nærmere Omstændigheder ved berørte Forliis. Skibet havde ladet i Kjøge med Skatte korn og var bestemt til Kjøbenhavn; i Stormen, som begyndte og Morgenen og tog meere og meere til, forliste Skibet de fleste af sine Seil og blev læk, i denne Tilstand kastede Stormen Skibet alt nærmere Landet, saa de tilsidst maatte lade begge Ankerne falde, men som ikke vilde holde, og saaledes blev Skibet af Stormen og Bølgerne kastet mod Strandbredden, omtrent imellem Kl. 1 og 2 Eftermiddag. Skibet var snart fuldt af Vand og Folkene havde intet andet Opholdssted end paa Dækket, hvor Søen i eet væk gik over dem, og saaledes maatte disse Ulykkelige holde ud til Tisdag Morgen, da en Baad med 5 Bønder i der fra Egnen kom ud til Vraget og bjergede Styrmanden og Drengen i næsten livløs Tilstand, samt Liget af Skipperen, der var død om Natten, som en Følge af den megen Anstrængelse og den stedse over dem henstyrtende Sø. Det er ellers beklageligt at høre, at Skipperens Liv kunde have været frelst, hvis Lodsen (Peter Lods kaldet) havde havt en Baad og dermed var kommen de Ulykkelige til Hjælp om Mandagen, som formedelst Veiret ikke var umuligt og han boede lige ind for hvor Skibet strandede; men da han selv ingen Baad eiede, som var duelig, gik han til Kjøbenhavn først om Tirsdag Morgen, og anmodede der Styrmand Larsen om, at gaae ud med en Baad, for at bjerge Folkene, hvilket denne ogsaa strax gjorde; men ved hans Ankomst til Vraget vare Folkene allerede bjergede af ovenbenævnte 5 Bønder, hvis Navne her anføres, som et hædrende Beviis for deres Mod og ædle Daad, nemlig: Hendrik Lage, Niels Nielsen, Hans Larsen, Niels Jørgensen, samt en anden Niels Nielsen.
Lolland-Falsters Stifts-Tidende, 1828-05-09
Dagen meddeler Afskrivt af et aabent Brev til Directionen for det østersøiske Compagni i Kjøbenhavn, hvorved samme anmodes om, at foranstalte, at Actie haverne betimelig, forinden Selskabets Generalforsamlinger afholdes, blive tilbørlig underrettede om de Propositioner med udfordrende Oplysninger, som Directionen, maatte agte at foredrage i Generalforsamlingerne; Alt i den Hensigt, at Jngen skal stemme for Forslag, som de mulig ved sindigere Overlæg vilde have forkastet, og paa den anden Side, for ikke at modstride Forslag, hvis mulige Gavnlighed de vilde have erkjendt, naar Directionen havde givet dem tilbørlig Leilighed til at drøfte dem. (En slig foreløbig Underretning om, hvad der agtes foretaget i de i Kjøbstæderne saa jevnlig afholdende Raadstue-Forsamlinger, maatte vist forrekomme Manges Ønsker, hvor saadan Fremgangsmaade ikke hidtil har været Skik og Brug; thi er det fornødent, at kalde Jndbyggerne til Raadsforsamlinger, bliver det vel ogsaa rigtigst, at give dem Leilighed til, efter Overlæg at meddele deres Meninger.)
Lolland-Falsters Stifts-Tidende, 1828-05-09
Ved den offentligt foretagne Trækning af det 81de kongelige kjøbenhavnske Classelotteries 2den Classe bleve, overreensstemmende med Planen, Mandagen den 5te d. M. udtrukne 11 Nummere, hvilke udkom i følgende Orden: No. 224. 16. 203. 82. 227. 141. 124. En Peder Johansen Rørmann, som, for begaaet Tyveri, Bedrageri og Løsgjængeri, samt for at have udskjældt og slaaet sin Fader, blev ved Underretten dømt til Fængsel paa Vand og Brød i 8te Dage og derefter til Arbeide i Viborg Tugt- og Forbedringshuus i 3 Aar, og ved Lands-Overretten til at have sit Liv forbrudt, er nu ved Høiesteret frifunden for Actors videre Tiltale.
Lolland-Falsters Stifts-Tidende, 1828-05-09
Et for en Landsbykirke passende lille Orgel falbydes, i Viborg Samler. En hos Busch i Altona udkommen Complimentbog, som i 12 Afdelinger lærer alle Høfligheds- og AnstandsRegler for Livets sædvanlige Forhold, sælges for 1 Mk. 4 s. Cour.
Lolland-Falsters Stifts-Tidende, 1828-05-09
Ogsaa i Skanderborg er nu udvalgt en Committee, til at paasee de Handlendes og Brænderiernes Tarv.
Lolland-Falsters Stifts-Tidende, 1828-05-09
Af Aarhuus Avis erfares nu, at det ikke er saa farligt med de i Drammen udbrudte Fallitter, som det saae ud til. Jkke heller have de forudsagte flere Standsninger fundet Sted.
Lolland-Falsters Stifts-Tidende, 1828-05-09
Viborg, den 28de April. En Mand her i Byen havde for 3 a 4 Aar siden en tam Stork i sin Gaard, som han med en Skomagerrisp havde bundet et af Vingeledene fast paa, at den ikke skulde flyve bort; derved blev en af Vingefjerene, da den blev for haardt bundet, skjæv og pegede ud ad; en Jagthund, kom i Klammeri med Storken, beed dens Neb over; men det lægtes atter og Arret blev kjendeligt. Denne Stork blev for 3 a 4 Aar siden borte; men kom i dette Foraar til Huset igjen og sad i et Par Dage paa Taget og saae ned i Gaarden. Da Snee, Slud og Kulde pinnede den, kom den atter ned i Gaarden, aad af det sædvanlige Trug og satte sig siden i sit forrige Sovekammer, Hønsehuset, paa en Pind. – Siden Maarene kom her til Viborg, forsvandt Skaderne, i denne Tid har man seet en Krage, efter hvilken en Skade trolig følger. Formodentlig har Kragen udklækket Skadens Æg, eller omvendt. Det synes dog, som om de nu i Parretiden, ere noget ueens; men det er vel som Tydsken rigtig siger: "Was sig liebt, das neckt sich.
Lolland-Falsters Stifts-Tidende, 1828-05-09
Kjøbenhavns Børs-Cours, den 6te Mai. Hamborg 2 M. –, a vista 218. - Spec. 221. Specier solgtes til 13 Mk. 4 s. - Bank-Disconto 5 Procent. - Norske Speciessedler pr. 100 Specier 157 1/2 a 158 Rbd. Sedler. Svenske Sedler pr. Rigsdaler Rigsgjæld 52 Rbs. Tegn. - 4 Procents kongelige Obligationer (uden Renter) 82 1/2 a 83 Rbd. Sedler. Dito Dito 75 1/2 a 76 i Banco. - Nationalbank-Obligationer (af Laanet 4de Februar 1820) 102 a 102 1/2 Rbd. r. S. Dito Dito 112 1/2 a 113 Rbd. Sedl. 4 Proc. uopsigelige Rigsbank=Obligationer, Renter pr. 6te Januar, 98 a 98 1/2 Rbd. r. S. - 6 Proc. norsk Laan ved Hambro & Søn 104 1/2 a 105 i Banco. 4 Proc. Dito ny 97 1/2 a 98 i Banco. - Asiatiske Actier - Rbd. Sedler. - 3 Proc. ny danske Obligationer 57 1/2 a 58 L. Sterling. (1 L. Sterling beregnet til 14 Bancomark.)
Lolland-Falsters Stifts-Tidende, 1828-05-09
Bekjendtgjørelser.
Lolland-Falsters Stifts-Tidende, 1828-05-09
Auctioner. Efter passeret Forlig og Udlæg, samt vedkommende Udlægshavers Reqvisition, bliver det afdøde Anders Pedersen Snedker i Vindeby tilhørende Huus, med Haugeplads, 3de Vænger og et Skovsmaal i Vindeby Skov, stillet til offentlig Auction, som afholdes: Tirsdagen den 27de Mai d. A., hver Dags For Tirsdagen den 10de Juni d. A., middag Klokken. Onsdagen den 25de Juni d. A., 10 slet. De 2de første paa Raadstuen her i Byen og den 3die i Eiendomsstedet i Vindeby. Conditionerne kunne forinden Auctionerne erholdes til Eftersyn hos Procurator Hviid her i Byen. Hvilket herved bekjendtgjøres til de Lysthavendes og Pantecreditorernes Efterretning. Nakskov, den 1ste Mai 1828. Schwensen.
Lolland-Falsters Stifts-Tidende, 1828-05-09
J Følge Dom og Udlæg og vedkommende Udlægshavers Reqvisition, bliver Brandinspecteur Traps Huus, beliggende i denne Byes Søndergade, under Matr. No. 60, med tilhørende Grund og Hauge, et Vænge af circa 1 1/2 Tønde Lands Størrelse og en Jordlod af 2de Tønder Land paa Saxkjøbings Overdrev, samt et Vænge i Saxemarken af omtrent 2de Tønder Lands Størrelse, stillet til Bortsalg ved trende offentlige Auctioner, som afholdes paa Sarkjøbing Kjøbstæds Raadstue den 24de Mai, samt 9de og 23de Juni førstkommende, hver Gang om Formiddagen Kl. 11. Huset bestaaer af 8 Fag Muur- og Bindingsværk til Gaden, med deriværende tvende Kakkelovne, 3 Fag Baghuus og 4 Fag Sidehuus. Conditionerne, hvorefter Eiendommen bortsælges, vil ved Auctionen blive fremlagte, og samme henligge imidlertid hos Kjøbmand Hansen her i Byen og hos Procurator Madsen i Nykjøbing til Eftersyn. Dette bekjendtgjøres herved, i Overeensstemmelse med Placaten af 22de April 1817. Saxkjøbing, den 1ste Mai 1828. Grønberg.
Lolland-Falsters Stifts-Tidende, 1828-05-09
Jndkaldelser.
Lolland-Falsters Stifts-Tidende, 1828-05-09
Ved Proclama, som i Dag er læst ved Underretten og vorder læst ved Overretten, ere Enhver, som formener at have nogen Fordring paa Stervboet efter afdøde Gaardfæster Niels Nielsen af Calloe, indkaldt med 2 Ugers Varsel til at anmelde og beviisliggjøre deres Fordringer for mig, som committeret Skifteforvalter ved Baroniet Guldborgland; hvilket herved endvidere bekjendtgjøres. Durebyegaard, den 21de April 1828. M. Rasmussen.
Lolland-Falsters Stifts-Tidende, 1828-05-09
Alle og Enhver, som have Noget at fordre i Stervboet efter afdøde Gaardmand Niels Mortensen og og Hustrue i Grimstrup, under Grevskabet Knuhtenborg, indkaldes herved med lovlig 12 Ugers Varsel, til at anmelde og beviisliggjøre saadant for undertegnede committerede Skifteforvalter. Knuhtenborg, den 3die Mai 1828. Gram.
Lolland-Falsters Stifts-Tidende, 1828-05-09
Ved Proclama af Dags Dato, der bliver læst inden vedkommende Over- og Underret, ere Alle og Enhver, som maatte have Noget at fordre i Boet efter afdøde Madame Petersen i Guldborg Færgegaard paa Falster, og ligeledes forhen afdøde Mand, forhenværende Forpagter Jørgen Petersen ibid, indkaldte med 12 Ugers Varsel til, at anmelde og beviisliggjøre deres Krav i Boet for Underskrevne, der af samtlige myndige Arvinger i dette Bo er befuldmægtiget til, at modtage og betale enhver lovmæssig Fordring i dette Tilfælde. Ligeledes ere Boets Debitorer indkaldte til, inden fornævnte Tids Forløb, at betale deres Skyld til Underskrevne; hvilket herved endvidere bekjendtgjøres. Vilhelmsdahl pr. Gaabense paa Falster, den 5te Mai Petersen.
Lolland-Falsters Stifts-Tidende, 1828-05-09
Tilkjøbs.
Lolland-Falsters Stifts-Tidende, 1828-05-09
Ny Fars Steenkalk kan daglig Steenkalk, faaes ved Kalbrænderiet udenfor Mariboe Nørreport. Man henvender sig til Møllersvend Lars Ugleholdt paa den hollandske Mølle.
Lolland-Falsters Stifts-Tidende, 1828-05-09
Nye smukke Sommerkasketter, M. D. D. kan i faaes hos M. D. Brabrand.
Lolland-Falsters Stifts-Tidende, 1828-05-09
Det første Parti smukke Kasketter for anstundne Sommer er nu arriveret og at faae af i Nakskov hos Wulffeldt.
Lolland-Falsters Stifts-Tidende, 1828-05-13
Lollands og Falsters Stifts Kongelig alene privilegerede. Addressecontoirs Efterretninger. deres Besvær Toogtyvende Aargang. Nummer 39. Udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1828-05-13
Udenlandsk. Sverrig - Norge. Hans Majestæt, som ankom til Christiania den 29de f. M., havde frabedet sig alle Høitideligheder ved Modtagelsen. Den 1ste dennes modtog Høistsamme, omgiven af sit Statsraad, Storthinget. Da Storthinget blev aabnet, tilkjendegav Hs. Majestæt Kongen i sin Tale, at adskillige Forslag til Love ville blive forelagte til Granskning: 1) Angaaende den Ansvarlighed, som efter Grundlovens 86de § paaligger Statsraadet i Administrations-, Høiesteret i dømmende og Storthingets Medlemmer i Lovgivnings-Anliggender. 2) Angaaende de Former, hvilke, i Følge Grundlovens 55 50 til 64, skulle iagttages, paa det at Valgene kunne skee med den Eensformighed, der en kan indgyde den Tillid, Folket bør have til de valgte Repræsentanter. 3) Betræffende den enhver Statens Borger paaliggende Forpligtelse til, at værne om sit Fædreneland. J Anledning af det sidste Forslag, udlod Kongen sig saaledes: "De nu værende Afvigelser skulle ophøre, naar Forpligtelsen bliver eens for Alle, og naar de Byrder, som den active Tjeneste i Armeen medfører, ei paalægges Landboerne alene." Med Hensyn til samtlige Lovforslag, sagde Hans Majestæt: "Enhver constitutionel Stats Tilværelse er grundet paa Ligevægt imellem dens Magter; den Regjering, der undlader at opretholde denne Ligevægt, udsætter sit Land for, at see de for fælleds Jnteresse stiftede Jndretninger kuldkastede; denne Jnteresse indskrænker sig ikke til enkelte Jndivider, men den omfatter andre mere ophøiede Gjenstande, der staae i den nøieste Forbindelse med Nationalitetens Vedligeholdelse, Nationalæren og Regjeringens Kraft; disse dens fornemste Støtter bestaae ikke, uden at Lovene vorde overholdte, hvilke kun rettelig fortolkes paa een Tirsdagen den 13 Mai 1828. Maade, nemlig bogstavelig. Mine Pligter, som Konge, tillade mig ikke at antage, hvad heller ikke Nationen, har antaget, at ethvert Storthing, efter eget Forgodtbefindende, skulde kunne anvende Grundloven. Hverken jeg eller Nationen kunne tillade, at en i større eller mindre Grad oplyst Rigsret, saaledes som det kunde synes at man har villet forsøge, skulde kunne kuldkaste de Garantier, hiin Act indeholder. De Lovforslag, som nu skulle blive Eder forelagte, befæste disse Garantier, fra hvilke jeg og min Regjering ligesaalidet bør afvige, som derfra tilstede nogen Afvigelse. Følger Eders Overbeviisning ved at gjennemgaae disse Forslag.
Lolland-Falsters Stifts-Tidende, 1828-05-13
Adskilligt. Den 16de f. M. tildrog sig i Arendal den sørgelige Hændelse, at en Fragtbaad kantrede, i hvilken Kunstberider Kuhn med Selskab befandt sig. Mad. Stella, Kuhns Søster, og 2de Børn omkom. De Øvrige af Selskabet og Baadens Mandskab bleve bjergede.
Lolland-Falsters Stifts-Tidende, 1828-05-13
J Lübeck bliver nu oprettet et Livassurance-Selskab for Tydskland.
Lolland-Falsters Stifts-Tidende, 1828-05-13
Man mener, at Frankrig vil, naar de sidst udskrevne Recruter regnes med, i Alt faae 400,000 Mand paa Benene. Jkke heller forglemmes dette Riges Sønd rustninger.
Lolland-Falsters Stifts-Tidende, 1828-05-13
J Paris er udkommet et Skrivt, som indeholder Anviisning til, at jage Tyrken ud af Europa og deele hans Rige. Englænderen Hr. Jacob antager, at siden Freden er Europas Folkemængde forøget med 28 til 29 Mill. Mennesker.
Lolland-Falsters Stifts-Tidende, 1828-05-13
J Aar anretter den gule Feber stor Ødelæggelse i Vestindien. Øen Trinida har især lidt meget.
Lolland-Falsters Stifts-Tidende, 1828-05-13
Jndenlandsk. Under Hans kongel. Høihed Prinds Frderik Carl Christians Ophold i Rom opvartedes han stedse af en af Hans Helligheds Kammerherrer og Kammertjenere, ligesom Høisamme ogsaa altid ledsagedes af en Æresvagt.
Lolland-Falsters Stifts-Tidende, 1828-05-13
Orgelet i Frue Kirke i Kjøbenhavn blev prøvet den 27de f. M. af Professor Weise, i Overværelse af den anordnede Commission, som bestod af Hans Excellence Statsminister Malling, Statsraaderne Lassen, og Hansen, samt Professor, Doctor Hornemann.
Lolland-Falsters Stifts-Tidende, 1828-05-13
Den af Hr. Major Hyllested indrettede russiske Dampbade Anstalt i Kjøbenhavn bliver flittigt besøgt og anprises af de fleste af Hovedstadens Læger, som særdeles gavnlig i flere meget gjængse Sygdomstilfælde.
Lolland-Falsters Stifts-Tidende, 1828-05-13
Det qvindelige Velgjørenhedsselskab i Kjøbenhavn har nu leiet et rummeligt Locale og bestemt samme til et Tilflugtsted, hvor Forældre af den arbeidende Classe kunne, naar de om Morgenen og Eftermiddagen gaae paa Arbeide, henbringe deres Børn fra 3 til 6 Aar, og der vide dem sikkre under Opsyn, indtil de afhente Den paabegyndte Droschke-Befordring i Hovedstaden er nu i fuld Gang. Paa Amagertorv holde tre og paa Kongens Nytorv fire. For hver Tour betales 24 s.
Lolland-Falsters Stifts-Tidende, 1828-05-13
Kjøbenhavns borgerlige Jnfanteri og borgerlige Artilleri ere den 6te og 7de d. M. blevne præsenterede for den ny Stadshauptmand.
Lolland-Falsters Stifts-Tidende, 1828-05-13
J Følge Kundgjørelse fra Generalpostdirectionen, er der nu truffet den nyttige Foranstaltning, at Breve til Holland, Braband, Nederlandene og Frankrig fra Hamborg af forsendes med de til Holland afgaaende Dampskibe, ligesom alt tidligere Breve til England kunde sendes fra Hamborg med Dampskibene til London. Om den større Hurtighed, Correspondencen herved vinder, vil man kunne dømme, naar man bemærker, at Breve til England, som indtræffe til Hamborg Fredag Morgen, samme Dags Aften afsendes med Dampskibet, og saaledes paa 4 Dage kunne være i London. Den 8de dennes, om Eftermiddagen Kl. 2 1/2, døde paa Charlottenborg Professor ved det kongelige Kunst academi C. A. Lorentzen, i en Alder af 75 Aar.
Lolland-Falsters Stifts-Tidende, 1828-05-13
Om denne udmærkede Kunstners Geni og Virksomhed, som om om hans elskværdige Characteer og Værd som Menneske, var der kun een Stemme. Hans Navn vil, til Hæder for Fædrelandet og Kunsten, leve i hans Værker.
Lolland-Falsters Stifts-Tidende, 1828-05-13
J Kjøbenhavn døde nylig et ungt Menneske, som en Følge af alt for stærk Væxt. Uagtet han kun var 18 Aar, havde han dog Høiden af en Fløimand i Armeen. Ved den Leilighed fortjener det at bemærkes, at det medicinske Selskab i Rouen har for 1828 udsat en Guldmedaille, af 300 Fr. Værdi, for en Afhandling om Værten og om de Sygdomme, den foranlediger, samt hvorledes disse kan helbredes.
Lolland-Falsters Stifts-Tidende, 1828-05-13
Paa Kunstacademiets Udstilling paa Charlottenborg have to mærkelige Stykker, forfærdigede af Hr. F. W. Meyer, Blikkenslager i Aalborg, været at see. Det ene er en smagfuld Solskive, hvorpaa er anbragt en liden Messing=Kanon med et Brændeglas. Naar denne lades med Krudt, saa fyrer den af præcise Kl. 12 om Middagen. Jdeen er egentlig fransk, men i Frankrig har man udført den i det Store, saa at Skuddet kan høres i temmeligt Omfang. Det andet Stykke er en meget smagfuld Camin af Blik, Kongelig Skuespiller Hr. Foersom vil, efter Forlydende, med kongelig Understøttelse i Sommer foretage en Kunstreise i Tydskland.
Lolland-Falsters Stifts-Tidende, 1828-05-13
Den 5te dennes optraadte Jomfru Lange første Gang paa det kongelige Theater, som Trine i Vaudevillen "Aprilsnarene, i hvilken Rolle hun med umiskjendeligt Held og meget bifald afløste Jomfru Parges.
Lolland-Falsters Stifts-Tidende, 1828-05-13
Ved Høiesterets Dom er Krigsassessor Hermann Schæffer nu tilfunden at bøde 600 Rbd. Sølv til Kjøbenhavns Fattigvæsens Hovedcasse og endvidere til samme Casse 300 Rbd. Sølv. Saa er han og, forden af ham for Høiesteret brugte utilbørlige Procedure, tilfunden at bøde 100 Rbd. Sølv til vor Frelsers Kirke og betale ligesaameget til Justitscassen. Endelig er han tilpligtet at betale i Sallarium til Etatsraad Vilsted 80 Rbd. Sølv. Krigsassessor Schæffer var tiltalt for, i adskillige tildeels trykte Skrivter at have deels gjentaget nogle mod Cancelliet, de Militaire og Kjøbenhavns Politi forhen fremførte Beskyldninger, deels imod disse Authoriteter fremsat ny fornærmelige Angreb og Udladelser, og fremført Jnvectiver imod Dommeren i Criminelkammeret o. fl., samt for at have uddeelt fornævnte trykte Skrivter, uden dertil erholdt Tilladelse, endog mod derimod skeet Forbud, m.v. Under 30te April sidstleden er udstædt følgende Placat: 1) Den i de hidtil gjældende Anordninger hjemlede Tvangsforpligtelse til, at lade visse Varesorter underkastes Vragning, skal for Fremtiden aldeles bortfalde, saa at det skal beroe paa Vedkommende selv, omde attraae Vragerens Tjeneste eller ikke. 2) Uagtet den tvungne Vragning saaledes fra nu af ophører, skulle dog de for Tiden beskikkede Vragere for deres Embedstid beholde Ret til Betaling i alle de Tilfælde, hvor Vragning efter de for nærværende Tid gjældende Anordninger er nødvendig, hvad enten deres Tjeneste be gjæres eller ikke. En af Herredsfogden, Kammerjunker v. Bülow. inden Fiends Nørlyng Herreders Ret afsagt Dom er inden Viborg Landsoverret kjendt uefterrettelig, fordi den under Sagen fremlagte Forligelsescommissions=Klage og Ansøgningen om beneficium paupertatis vare skrevne af Underdommeren.
Lolland-Falsters Stifts-Tidende, 1828-05-13
Hr. Student Hertz er meddeelt kongelig allernaadigst Bevilling til at anlægge Bogtrykkeri i Veile og der udgive en Avertissementstidende. Henrich Christian Dall, Elev af Sorø Academies Opdragelses-Anstalt, er afgaaet ved Døden i en Alder af 16 1/4 Aar. Academiets Directeur, Hr. Etatsraad og Ridder Tauber, har sat ham følgende skjønne Minde: "Flid og Talent gav ham den øverste Plads blandt Skolens Disciple. Hans Hjerte gav ham Venner; Lærere og Lærlinge sørge ved hans Grav.
Lolland-Falsters Stifts-Tidende, 1828-05-13
Den 22de Marts er Kjøbmand C. H. Bruun i Nykjøbing paa Falster udnævnt til Agent, med Rang No. 6 i 7de Classe af Rangforordningen af 14de October 1746.
Lolland-Falsters Stifts-Tidende, 1828-05-13
Mariboe, den 12te Mai. Frigiven Slave Johan Heinrich Besserung her af Byen blev, som forhen anmeldt, ved Extraretten her dømt til at kagstryges, brændes paa sin Pande og derefter arbeide i Slaveriet sin Livstid, for at have taget noget opkløvet Egestødebrænde i den kongelige Skov Bangshave. Denne Dom blev stadfæstet i Landsover- samt Hof- og Stadsretten; men ved Høiesterets Dom af 6te d. M. er den Tiltalte frifunden for Actors videre Tiltale. Alle her, som kjender bemeldte Besserung, der slet ikke er nogen for den offentlige Sikkerhed farlig Person, ere blevne ret hjertelig glade over dette Sagens lykkelige Udfald. Den Tiltalte er allerede i Dag, strax efter den kjærkomne Tidendes Modtagelse, sendt adskillige Klædningsstykker og hans gamle Kone fik af en Kjøbmand ny røde Silkebaand til sin Søndags-Hovedpynt.
Lolland-Falsters Stifts-Tidende, 1828-05-13
Natten imellem den 10de og 11te dennes strandede udenfor Kramnits, ved Rødby, et hollandsk Skib, kommende fra Neustad. Det var ladet med 1,100 Tdr. Hvede, hjemmehørende i og bestemt til Harlem. En Deel af Ladningen er allerede losset og man venter, at Skibet snart vil blive flot.
Lolland-Falsters Stifts-Tidende, 1828-05-13
Ledige Embeder. Under det danske Cancelli, Borgmester-, Byfogede, samt By- og Raadstue-Skriver-Embedet i Corsøer. - Sjørring og Taarsted Sognekald i Aalborg Stift, 220 Rbd.
Lolland-Falsters Stifts-Tidende, 1828-05-13
Under Generaltoldkammer- og CommerceCollegiet: Toldcontrolleur-Embedet i Uetersen.
Lolland-Falsters Stifts-Tidende, 1828-05-13
Kjøbenhavns Børs-Cours, den 9de Mai. Hamborg 2 M. - , a vista 218. - Spec. 221. Specier solgtes til 13 Mk. 4 s. - Bank-Disconto 5 Procent. - Norske Speciessedler pr. 100 Specier 157 1/2 a 158 Rbd. Sedler. Svenske Sedler pr. Rigsdaler Rigsgjæld 52 Rbs. Tegn. - 4 Procents kongelige Obligationer (uden Renter) 82 1/2 a 83 Rbd. Sedler. Dito Dito 75 1/2 a 76 i Banco. - Nationalbank-Obligationer (af Laanet 4de Februar 1820) 102 a 102 1/2 Rbd. r. S. Dito Dito 112 1/2 a 113 Rbd. Sedl. 4 Proc. uopsigelige Rigsbank=Obligationer, Renter pr. 6te Januar, 98 a 98 1/2 Rbd. r. S. - 6 Proc. norsk Laan ved Hambro & Søn 104 1/2 a 105 i Banco. 4 Proc. Dito ny 97 1/2 a 98 i Banco. - Asiatiske Actier - Rbd. Sedler. 3 Proc. ny danske Obligationer 57 1/2 a 58 L. Sterling. (1 L. Sterling beregnet til 14 Bancomark.)